അവയവദാന സമ്മത പത്രം സമര്പിക്കുന്ന ആദ്യ ട്രാന്സ്ജെന്ഡര് ദമ്ബതികളായി ഋത്വികും തൃപ്തിയും മൃതദേഹം പഠനത്തിന് നല്കും കൊച്ചി: അവയവദാന സമ്മത പത്രം സമര്പിക്കുന്ന ആദ്യ ട്രാന്സ്ജെന്ഡര് ദമ്ബതികളായി എം. ഋത്വികും തൃപ്തി ഷെട്ടിയും. ഇരുവരും സംസ്ഥാന സര്ക്കാരിെന്റ അവയവദാന പദ്ധതിയായ മൃതസഞ്ജീവനിയില് സമ്മത പത്രം നല്കി. മരണ ശേഷം മൃതശരീരം മെഡിക്കല് വിദ്യാര്ത്ഥികള്ക്ക് പഠനാര്ത്ഥം വിട്ടു കൊടുത്തുകൊണ്ടുള്ള അനുമതി പത്രവും സമര്പ്പിച്ചിട്ടുണ്ട്.എറണാകുളം കടുങ്ങല്ലൂര് കോട്ടപ്പിള്ളി വീട്ടില് എം ഋത്വിക്, ഭാര്യ തൃപ്തി ഷെട്ടി എന്നിവരാണ് പുതിയ ചരിത്രത്തിെന്റ ഭാഗമായത്. അവയവദാനത്തിന് തയ്യാറാണെന്ന് അറിയിച്ച് കൊണ്ട് മുന് ആരോഗ്യവകുപ്പ് മന്ത്രി കെ കെ ശൈലജ ടീച്ചര്ക്ക് കത്ത് നല്കിയിരുന്നു. തുടര്ന്ന് മൃതസഞ്ജീവനിയുടെ വെബ് പോര്ട്ടലില് ഇവര് രജിസ്റ്റര് ചെയ്യാന് ശ്രമം നടത്തിയെങ്കിലും സ്ത്രീകള്ക്കും പുരുഷന്മാര്ക്കും പുറമേ ട്രാന്സ്ജെന്ഡര് വ്യക്തികള്ക്ക് അവസരമുണ്ടായിരുന്നില്ല. ഇത് ശ്രദ്ധയില്പ്പെട്ട മന്ത്രി ട്രാന്സ്ജെന്ഡര്ക്ക് കൂടി അവസരം നല്കാന് നിര്ദേശിക്കുകയായിരുന്നു. ഇതോടെയാണ് ദമ്ബതികള്ക്ക് പേര് രജിസ്റ്റര് ചെയ്യാനായത്.എറണാകുളം മെഡിക്കല് കോളജ് അനാട്ടമി വിഭാഗത്തിലെ ഡോ. സാന്റോസ് ജോസഫിനാണ് ദമ്ബതികള് സമ്മതപത്രം നല്കിയത്.